ในมื้อเที่ยงของวันธรรมดา นิวคุงรู้สึกเบื่ออาหารเลยขับรถออกมาหาอะไรกินในย่านอุดมสุข ก็ได้มาเจอร้าน ขนมจีนน้ำยาปลาทู (สูตรคุณยาย สาขา 3) ดูน่ากินมาก เลยจอดรถแวะกินซะเลย
ร้านนี้จะตั้งอยู่ในซอยอุดมสุข ร้านตั้งอยู่ริมถนนเลย สามารถจอดรถหน้าร้านได้เลยครับ
หน้าร้านจะตั้งอยู่ติดกับทางเดินเท้า เข้าไปในร้านแล้วจะมีที่นั่งราวๆ 10 โต๊ะได้ จัดแต่งร้านแบบธรรมดา เน้นนั่งกินเฉยๆครับ

เมนูของกินที่ร้านก็จะเน้นไปที่ขนมจีนน้ำยาต่างๆ ไม่ว่าจะเป็น แกงกะทิ แกงป่า แกงเขียวหวาน น้ำพริก
ราคาขายของที่ร้านนั้นจะอยู่ที่ราคา 35-45 บาทครับ

วันนี้นิวคุงได้สั่งกินเป็น แกงเขียวหวานเนื้อวัว+ข้าวสวย ครับ
สั่งมาแบบแยกเป็นถ้วยเลย ลองชิมแกงเขียวหวานเนื้อแล้ว ขอบอกเลยว่าติดใจมากๆ รสแกงเขียวหวานเป็นรสเผ็ดเข้มข้นมีรสหวานแฝงอร่อยในตัว กินแล้วเผ็ดแซ่บอร่อย เจริญอาหารสุดๆเลย
และตัวเนื้อวัวที่ใส่ลงในแกงเขียวหวานนั้น เป็นเนื้อวัวชิ้นๆ ไม่เหนียวเลย เนื้อนุ่มกินแล้วหวานอร่อย กินคู่กับแกงเขียวหวานเผ็ดๆแล้วเข้ากันได้อย่างดีเลิศเลยทีเดียว

สรุปโดยรวม (เต็ม 10)
ให้ 10 คะแนน ให้เต็มไปเลยกับเรื่องรสชาติ แกงเขียวหวานเนื้อร้านนี้เด็ดจริงๆ แนะนำเลยครับ ^^

ข้อความ ความคิดเห็นและคะแนนต่างๆ เป็นความคิดเห็นส่วนบุคคล หากสร้างความไม่พอใจประการใดก็ขออภัยมาใน ณ.ที่นี้ด้วยครับ
New Kung พาชิม >> Review at  6 / 12 / 57
